叔父生日  其三
作者：蘇過
朝代：宋

paragraphs: 鬰鬰澗底松，千年養奇幹。
盤根入窈窕，翠蓋摩霄漢。
巖深飽霜雪，路絕窺輪奐。
空回牛刀手，屢發匠石嘆。
物生非不逢，得天地所贊。
雖微棟梁求，幸免斤斧難。
我公廟堂人，端委四夷憚。
豈惟福蒼生，高風激貪懦。
云何臥箕潁，當寧方宵旰。
吾道久寂寥，賢愚良未判。
汗顔一如既往血指，袖手寧坐看。
卷懷霖雨心，警策露電觀。
形神妙自契，眉目光璀璨。
長松信可倚，柯葉四時貫。
東風漫滋榮，寒雨徒零亂。
何異楚靈椿，春秋安可算。